เดือนตุลาประจำเดือนมา 3 วันค่ะ ทั้งที่ปกติจะมา 6-7 วัน พอมาเดือนพฤษจิกาประจำเดือนไม่มาค่ะ ตรวจไป 3 รอบแล้วก็ขึ้นขีดเดียวค่ะ พอมาเดือนนี้ประจำเดือนก็ยังไม่มาค่ะ ตรวจไปแล้วหนึ่งครั้งก็ขึ้นขีดเดียวค่ะ แต่มีอาการเหมือนก่อนเป็นประจำเดือนคือเจ็บเต้านมแล้วก็เจ็บท้องน้อยนิดหน่อยแค่บางช่วงและไม่นานค่ะ แต่ที่แปลกก็คือ หนูมีอาการตกขาวค่ะ ตกขาวของหนูเป็นสีน้ำตาลคล้ำค่ะ ออกมาจากช่องคลอดเหมือนตอนที่หมดประจำเดือนของทุกๆเดือนเลยค่ะ แต่ตอนนี้มันมาทั้งที่ยังไม่เป็นประจำเดือนเลยค่ะ เดือนก่อนก็ตกขาวประมาณ 3 วัน เดือนนี้อีก 2 วัน แบบนี้อันตรายมั้ยคะ
สวัสดีค่ะ จากที่เล่ามา สาเหตุของการขาดประจำเดือนจะเป็นจากสาเหตุอื่นๆที่ไม่ได้เกิดจากการตั้งครรภ์นะคะ โดยสาเหตุอื่นๆที่พบได้ เช่นภาวะเครียด,การเจ็บป่วยทางร่างกายต่างๆ,ภาวะไข่ไม่ตก,การมีถุงน้ำรังไข่หรือกลุ่มอาการของพีซีโอ,การทำงานของต่อมไทรอยด์ผิดปกติ,พยาธิสภาพที่ต่อมใต้สมองผลข้างเคียงของยาคุมกำเนิดเป็นต้นดังนั้นแนะนำให้รอดูอาการเดือนนี้อีกเดือนนะคะ หากยังขาดประจำเดือนต่อเนื่อง (ประมาณ3เดือน) แนะนำไปพบแพทย์เพื่อตรวจหาสาเหตุและรับการรักษาอย่างเหมาะสมค่ะส่วนอาการคิดว่าเป็นอาการตกขาวที่ผิดปกตินะคะ แต่ยังไม่สามารถระบุสาเหตุได้ค่ะแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. และหากไม่ดีขึ้น หรือยังมีอาการผิดปกติอื่นๆแนะนำให้ไปพบแพทย์เพื่อรับการวินิจฉัยและรักษาต่อไปค่ะ